Diari Oficial de la Generalitat Valenciana


Sumari del DOGV 3248, del 22-05-1998 (1998/3351)

RESOLUCIÓ de 9 de març de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Patronato Nuestra Señora del Socorro de Benetússer.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3351


Data del document
:   09-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 9 de març de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Patronato Nuestra Señora del Socorro de Benetússer. [1998/C3351]
  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Patronato Nuestra Señora del Socorro de Benetússer, promoguda pel senyor Lorenzo Fabra Ricart, en la seua condició de president de la citada entitat, i d'acord amb els següents
  
Fets
  
Primer. Constitució de la Fundació
  
En l'escriptura autoritzada pel notari del Col·legi de València, amb residència en la dita ciutat, senyor Ramón Herrán de las Pozas, en data 21 de maig de 1976, i amb número 3107 del seu protocol, va comparéixer el senyor Francisco Baixauli Moncholí als efectes de constituir per mitjà de l'esmentat instrument públic una fundació benèfica de caràcter particular denominada Residencia Hogar Nuestra Señora del Socorro de Benetússer, els fins de la qual consistien en l'acolliment i l'atenció a persones d'avançada edat, naturals o veïnes de Benetússer; es va articular jurídicament a través dels estatuts protocol·litzats, la van dotar amb un immoble siti al carrer de Francisco Almarche, números 22 i 24, de Benetússer, de 315 metres i 4 decímetres quadrats, i el Patronat va atribuir-la a les persones que allí es designaven conforme allò que s'ha disposat en aquestos estatuts, si bé sense que aquests acceptaren els càrrecs de patrons.
  
Segon. Sol·licitud de classificació, denegació administrativa i paralització de l'activitat del Patronat
  
En data 17 d'abril de 1980 el senyor Luis Gómez Esteve, aleshores president de la fundació, va sol·licitar del Ministeri de Sanitat i Seguretat Social -aleshores òrgan de protectorat competent per raó de la matèria- la deguda classificació de l'entitat, sense que li fora concedida per consideració a la falta de recursos propis -o de rendiments suficients provinents d'aquests- amb què atendre degudament el compliment del fi fundacional, segons informe del Servei de Fundacions de l'indicat Departament Ministerial, de data 25 de febrer de 1981, remés al president de la fundació, el 12 de març del mateix any, data de registre d'eixida, a efectes que augmentara els béns i drets de la dotació, sense que aquest es duguera a terme ni es contestara el requeriment efectuat.
  
Tercer. Sol·licitud d'inscripció
  
En data 19 de desembre de 1997 (registre d'entrada en aquesta Conselleria, número 65160), el senyor Lorenzo Fabra Ricart, com a president de la Fundació citada, ara denominada Fundació Patronato Nuestra Señora del Socorro de Benetússer, d'ara endavant la fundació, sol·licita del Registre de Fundacions de la Comunitat Valenciana que s'inscriguen en la dita oficina administrativa autonòmica l'escriptura de constitució abans assenyalada i la d'adaptació d'estatuts a la legislació actualment vigent i actualització i acceptació de càrrecs del Patronat, autoritzada pel notari del Col·legi de València amb residència a Paiporta, senyor Javier-Pablo Monforte Albalat, com a substitut per incompatibilitat legal del seu company, senyor Tobías Calvo Escamilla, el 27 de novembre de 1997, i amb número 921 del protocol d'aquest últim.
  
Quart. Fins fundacionals i beneficiaris
  
Segons els articles 6 i 7 dels Estatuts protocol·litzats en l'escriptura de 27 de novembre de 1997, la finalitat de la Fundació és la de prestar atenció, del caràcter que siga, a qualsevol persona necessitada. La selecció dels beneficiaris es realitzarà conforme amb criteris d'imparcialitat i no discriminació, d'acord amb les bases, normes o regles que establisca el Patronat a l'efecte. Les prestacions de la fundació s'atorgaran de forma no lucrativa.
  
Cinqué. Dotació
  
La dotació inicial de la Fundació, consignada en l'escriptura de constitució, de data 21 de maig de 1976, estava constituïda per l'immoble descrit en el fet primer d'aquesta resolució. Amb posterioritat, la dita finca amb l'obra nova en aquest declarada va ser alienada en escriptures de dates 24 de novembre de 1977 i 26 de setembre de 1979 per un preu total de 56.873.812 pessetes. En data 16 de desembre de 1977 la Fundació va adquirir un immoble siti a Benetússer, partida de l'Orba, carrer de la Mestra Juana Sena, amb una superfície aproximada de 833 metres quadrats, per un preu de 4.873.000 pessetes i valor actual de taxació i venal de 87.323.469 de pessetes. Es troba inscrit a nom de la Fundació en el Registre de la Propietat de València, número 13, de Benetússer, en el llibre 136, tom 977, inscripció 1a, finca número 8593.
  
Sisé. Un altre patrimoni existent
  
En data 29 de febrer de 1980, segons el certificat de l'esmentada data emés pel director de la Sucursal de Benetússer de la Caixa d'Estalvis de València, en l'actualitat Caixa d'Estalvis de València, Castelló i Alacant, afirma que el saldo a favor de la fundació en compte corrent i imposició a termini ascendeix a 4.596.272,65 pessetes, l'existència, increment o disminució del qual està pendent de confirmar-se en l'actualitat després de la investigació deguda per part dels patrons, amb informe detallat al Protectorat.
  
Seté. Patronat
  
D'acord amb allò que s'ha previst en l'article 8 dels estatuts adaptats continguts en l'escriptura de 27 de novembre de 1997, el Patronat és l'òrgan de govern, representació i administració de la Fundació que executarà les funcions que li corresponen amb subjecció a allò que s'ha disposat en l'ordenament jurídic i en els estatuts de la institució.
  
Assenyala l'article 9 d'aquests estatuts que el Patronat estarà compost per un mínim de 3 i un màxim de 40 vocals, dels quals 5 seran necessàriament per raó de càrrec, és a dir, l'alcalde, el rector, el jutge de pau, el fundador i la presidenta de la confraria Nuestra Señora del Socorro, de Benetússer, i la resta dels patrons seran elegits pels membres que en cada moment formen part del Patronat. Els patrons exerciran el seu mandat pel temps vitalici.
  
Conforme a l'article 9 dels esmentats estatuts i la disposició tercera de l'escriptura de 27 de novembre de 1997, componen el Patronat les següents persones:
  
- President (patró electe): Lorenzo Fabra Ricart.
  
- Vicepresident (patró electe): Vicente Raga Vázquez.
  
- Secretari (patró electe): Miguel Ferrandis Sintes.
  
- Tresorer (patró electe): José Baixauli Giner.
  
- Vocals patrons per raó de càrrec:.
  
· L'alcalde de l'Ajuntament de Benetússer: José-Enrique Aguar Vila.
  
· El retor de Benetússer: José Canet Canet.
  
· El jutge de pau de Benetússer: Eugenio Portalés Talavera.
  
· El fundador: Francisco Baixauli Moncholí.
  
· La presidenta de la Confraria Nuestra Señora del Socorro de Benetússer: Carmen Simó Belda.
  
- Vocals patrons electes:.
  
· Francisco Aparicio Borrás.
  
· Manuel Sanz Valero.
  
· Antonio Ochando Cebrián.
  
· Susana Molina Pujol.
  
· Francisco Muñoz Giménez.
  
· Pedro Gómez Valero.
  
· José-Vicente Raga Guimerá.
  
· Pablo Fabra Chornet.
  
· Jesús Casañ Ramón.
  
· Consuelo Burguet Albert.
  
· José Baixauli Almenar.
  
· David Baixauli Almenar.
  
· Vicenta Sebastiá Vilar.
  
· María-Luisa Guillén López.
  
· Dolores Vázquez Beses.
  
· Juan-José Martínez Costa.
  
· Felicitas Guillem López.
  
· Tobías Calvo Escamilla.
  
Tots els anteriors van acceptar formalment els seus càrrecs de patrons de la Fundació de referència.
  
Vuité. Els estatuts
  
L'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer. Competència
  
Aquesta Direcció General és competent per a resoldre el procediment sobre la base de la següent normativa:
  
- Decret 4/1997, de 26 de febrer (DOGV del 27), del president de la Generalitat Valenciana, pel qual s'assignen competències a la Presidència i a les conselleries.
  
- Article 19 del Decret 30/1997, de 26 de febrer (DOGV de l'1 de març), del Govern Valencià, pel qual s'aprova el Reglament Orgànic i Funcional de la Conselleria de Presidència.
  
Segon. Procediment
  
El procediment s'ha tramitat a través del Servei d'Entitats Jurídiques de la Direcció General d'Interior de la Conselleria de Presidència, en virtut de les atribucions que té conferides, quant a l'estructura a nivell de servei, per l'article 10 de l'Ordre de 23 de maig de 1996 (DOGV del 31 de maig), de la Conselleria de Presidència, en la redacció donada a aquest per Ordre de 25 de novembre de 1996 (DOGV del 9 de desembre), de la mateixa Conselleria, i s'hauran d'observar les formalitats i requisits de procediment previstos en la Llei 30/1992, de 26 de novembre (BOE del 27), de Règim Jurídic de les Administracions Públiques i del Procediment Administratiu Comú, d'ara endavant, LPC, així com en els articles 8 i 9 i concordants del Decret 60/1995, de 18 d'abril (DOGV del 5 de maig), del Govern Valencià, de Creació del Registre i Protectorat de Fundacions de la Comunitat Valenciana, d'ara endavant el Decret.
  
Tercer. Normativa reguladora de la constitució i inscripció de Fundacions
  
La Constitució inclou en el títol I, capítol II, secció II, article 34, el dret de fundació per a fins d'interés general. Així mateix, l'article 1 de la Llei 30/1994, de 24 de novembre (BOE del 25), de Fundacions i d'Incentius Fiscals a la Participació Privada en Activitats d'Interés General, d'ara endavant Llei de Fundacions, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.
  
Igualment, els articles 6 a 10 (capítol II del títol I), ambdós inclusivament, de la Llei de Fundacions, regulen els requisits que han de complir-se perquè aquestes entitats s'inscriguen en el corresponent Registre Públic, els quals s'hauran de complir i acreditar en el present procediment, i se significa de manera especial o singular que el present procediment té per finalitat la inscripció de la fundació de referència en el Registre de Fundacions de la Comunitat Valenciana, amb expressa menció que aquella ja estava vàlida i formalment constituïda i amb personalitat jurídica adquirida una vegada atorgada, d'acord amb dret l'escriptura pública de constitució, de data 21 de maig de 1976, mencionada en el fet primer d'aquesta resolució. Això, especialment, queda corroborat amb plena validesa i eficàcia pels notaris autoritzants de les diverses escriptures en què intervé la Fundació, així com pel mateix Registre de la Propietat de València, en inscriure en aqueixa oficina pública tant les escriptures de venda com la de compra de béns fundacionals. En definitiva, l'adquisició de personalitat jurídica es va produir perquè els fets constitutius referits succeeixen quan encara no està en vigor la Llei de Fundacions, per la qual cosa no és aplicable el seu article 3, i sí el 35 del Codi Civil i la normativa aleshores aplicable en matèria de fundacions beneficoassistencials.
  
Quart. Criteris per a la validesa constitutiva: fins d'interés general i suficiència de la dotació
  
Examinats els fins de la Fundació, la dotació, així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b del decret, en relació amb l'article 36 de la Llei de Fundacions, i s'entén que la inscripció que es faça mitjançant aquesta resolució no perjudica la investigació que, si és procedent, haja de dur-se a terme per a aclarir allò que s'ha succeït amb el numerari a què fa referència el fet sisé d'aquesta resolució. I, d'altra banda, quant a l'adequació i suficiència de la dotació, el valor venal de l'immoble actualment existent, únic bé dotacional, ascendeix a 40.232.588 de pessetes, i es preveu la venda d'aquest (expedient administratiu d'autorització número 610/97) per tal que, amb les rendes del capital que s'obtinga, es puga satisfer els fins d'interés general previstos estatutàriament.
  
Cinqué. Els estatuts
  
Els estatuts continguts en l'escriptura pública de 27 de novembre de 1997, reuneixen els requisits bàsics dels articles 8 i 9 de la vigent Llei de Fundacions, per la qual cosa la Fundació pot ser reconeguda, tenint en compte el fi que persegueix segons l'article 6 dels seus estatuts.
  
Per tot això, resolc:
  
Primer
  
Inscriure amb els efectes determinats al llarg d'aquesta resolució i singularment als del fonament jurídic tercer, la denominada Fundació Patronato Nuestra Señora del Socorro de Benetússer en el Registre de Fundacions de la Comunitat Valenciana amb el número 292 (V) i classificar-la com a beneficoassistencial o de previsió social. El seu domicili radicarà a Benetússer, Casa Abadia, carrer de Cervantes, número 66.
  
Segon
  
Inscriure en el Registre de Fundacions de la Comunitat Valenciana els Estatuts de la Fundació, elevats a escriptura pública davant el notari del Col·legi València amb residència a Paiporta, senyor Javier-Pablo Monforte Albalat, com a substitut per incompatibilitat legal del seu company, senyor Tobías Calvo Escamilla, el 27 de novembre de 1997, i amb número 921 del protocol d'aquest últim.
  
Tercer
  
Inscriure en el Registre de Fundacions de la Comunitat Valenciana el nomenament del primer Patronat, d'acord amb el fet seté d'aquesta resolució.
  
Expressió de recursos
  
Notifiqueu la present resolució a les persones interessades, i advertiu que contra aquesta, que no esgota la via administrativa, podrà presentar-hi un recurs ordinari davant d'aquest mateix òrgan o davant el conseller de Presidència -òrgan competent per a resoldre'l- en el termini d'un mes, comptador des de la data de la seua notificació, de conformitat amb allò que s'ha disposat en l'article 9 del decret, en relació amb l'article 114 i següents de la LPC.
  
València, 9 de març de 1998.- El director general d'Interior: José López Garrido.